บาทร้อน
....ทีมข่าวการเงิน
17 ส.ค. 2554

....ทีมข่าวการเงิน
ค่าเงินบาทเล่นแข็งเอาๆ จวนจะหลุด 31.5 บาทต่อเหรียญสหรัฐอยู่รอมร่อ มิหนำซ้ำ เวียดนามยังลดค่าเงินด่องลงอีก 2% เสียนี่ 
แต่ สาธิต อุทัยศรี ที่ปรึกษาสายประธานกรรมการบริหาร ธนาคารกรุงเทพ ยังเชื่อมั่นว่า เงินด่องอ่อนอีก 2% จะไม่กระทบความสามารถในการแข่งขันของไทย ถ้าจะกระทบต้องลงไป 5% นู่นแน่ะ 
ส่วนเงินบาทที่แข็งค่าเพราะการส่งออกดี จึงมีเงินเข้ามาในรูปแบบรายได้มากขึ้น และมองว่าเงินบาทในระดับ 31 บาทกว่าต่อเหรียญสหรัฐ ไม่ได้แข็งค่ามากนักเมื่อเทียบกับภูมิภาค
งานนี้แบงก์กรุงเทพให้ทำใจไว้เลยว่า อีก 612 เดือนข้างหน้า ค่าเงินในภูมิภาคเอเชียมีแนวโน้มแข็งค่าขึ้นเมื่อเทียบกับเงินเหรียญสหรัฐและสกุลเงินในภูมิภาคยุโรปแน่ เพราะพื้นฐานเศรษฐกิจที่แข็งแกร่งกว่าเมื่อเทียบกับภูมิภาคอื่นๆรวมทั้งทิศทางของค่าเงินหยวนที่มีแนวโน้มแข็งค่าขึ้นด้วยจ้า
อย่างไรก็ดีค่าเงินบาทยังคงมีแนวโน้มแข็งค่าตามการขยายตัวทางเศรษฐกิจ และภาคการส่งออกของประเทศ เงินทุนไหลเข้ามาจากนักลงทุนต่างชาติ และทิศทางของค่าเงินในภูมิภาคที่มีแนวโน้มแข็งค่าขึ้นตามค่าเงินหยวน
“ค่าเงินในภูมิภาคยุโรปยังมีโอกาสผันผวนได้ และมีโอกาสที่จะกลับอ่อนค่าลงได้บ้าง ขึ้นอยู่กับประสิทธิภาพของการดำเนินมาตรการแก้ปัญหาวิกฤตหนี้สิน และเสถียรภาพทางเศรษฐกิจของภูมิภาคในระยะยาว ภายหลังการใช้มาตรการรัดเข็มขัดในหลายประเทศ” สายบริหารการเงิน ธนาคารกรุงเทพ ระบุ